**Szikszó Város Önkormányzat**

**Oktatási, Kulturális, Sport és Szociális Bizottság**

**Szám: SZ/254-3/2020.**

**JEGYZŐKÖNYV**

Készült: 2020. június 24. napján 11.00 órakor a Szikszói Közös Önkormányzati Hivatal I. emeleti tárgyalójában megtartott Oktatási, Kulturális, Sport és Szociális Bizottság ülésén.

**Jelen vannak: Oktatási, Kulturális, Sport és Szociális Bizottság részéről**:

 Mező István elnök

 Gál Péter tag

 Vécseyné Fedor Zsuzsanna tag

  **Szikszói Közös Önkormányzati Hivatal részéről:**

 Battáné dr. Tóth Zita jegyző

 Kriván Ildikó gazdálkodási osztályvezető

 Juhász Lilla jegyzőkönyvvezető

Mező István a bizottság elnöke köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Gál Péter bizottsági tag személyében. Az Oktatási, Kulturális, Sport és Szociális Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Mező István a bizottság elnöke javaslatot tesz az ülés napirendjére az alábbiak szerint:

NAPIREND:

1./Beszámoló a Bethánia Szeretetotthon 2019. évben végzett munkájáról

2./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

3./A szociális ellátások helyi szabályairól szóló 28/2011.(XII.02.) számú önkormányzati rendelet módosítása

4./Döntés a helyi közművelődési feladatok ellátásáról szóló rendelet elfogadásáról, Szikszói Városi Intézményműködtető Központ és Könyvtár alapító okiratának, a Szervezeti és Működési Szabályzatának módosításáról, valamint az éves szolgáltatási terv elfogadásáról

5./Tájékoztatás a polgármester 2020. évi szabadság igénybevételével kapcsolatban

6./Döntés a Szikszói Városi Óvoda és Bölcsőde óvoda tejjel történő ellátására kötött szerződés utólagos elfogadásáról

Zárt ülés:

1./Beérkezett kérelmek elbírálása

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

1./ Beszámoló a Bethánia Szeretetotthon 2019. évben végzett munkájáról

Mező István bizottsági elnök: röviden ismerteti az előterjesztés tartalmát, melyet elfogadásra javasol.

Hozzászólás nem volt, Mező István bizottsági elnök szavazásra teszi fel a határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 19/2020.(VI.24.) OKSB Határozat**

**Tárgy: A Bethánia Szeretetotthon 2019. évben végzett munkájáról szóló beszámolójának elfogadása**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a Bethánia Szeretetotthon 2019. évi feladatellátással átvállalt alapellátásáról szóló beszámolóját.

Felelős: a bizottság elnöke

Határidő: a következő bizottsági ülés

2./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

Mező István bizottsági elnök: röviden ismerteti az előterjesztés tartalmát, melyet elfogadásra javasol.

Egyéb hozzászólás, módosító javaslat nem volt, Mező István bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020.(…...) számú önkormányzati rendelete**

**Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról**

Szikszó Város Önkormányzatának Képviselő-testülete a Magyarország Alaptörvénye 32. cikk (2) bekezdésében biztosított jogalkotói jogkörében eljárva, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

A Rendelet 35.§ (1) bekezdése az alábbiak szerint módosul:

„(1) A képviselő-testület a Közös Önkormányzati Hivatal belső szervezeti tagozódását a következők szerint határozza meg.

 *a) Gazdálkodási Osztály*

 *b) Szervezési, Hatósági és Humánigazgatási Osztály*

*c) Szikszói Közös Önkormányzati Hivatal Hernádkércsi Kirendeltség”*

**2.§**

Ez a rendelet kihirdetését követő napon lép hatályba.

3./ A szociális ellátások helyi szabályairól szóló 28/2011.(XII.02.) számú önkormányzati rendelet módosítása

11.10 órakor megérkezik az ülésre Sváb Antal polgármester.

Mező István bizottsági elnök: röviden ismerteti az előterjesztés tartalmát. Elmondja, hogy igazságosnak tartja azt a módosítást, hogy a Szikszó-Jegyet ettől az évtől igényelnie kell a nyugdíjasoknak. Ő is jogosult lenne rá, de nem fog élni a lehetőséggel és szerinte ezzel más is lesz így. Eddig a 62 évet betöltött szikszói lakosok kapták a Szikszó-Jegyet, most az öregségi nyugdíj a korhatár és kérelmet kell kitölteni hozzá.

Sváb Antal polgármester: négy verzió lett kiküldve véleményezésre a képviselőknek és a Civil Tanács tagjainak. Ez alapján lett összeállítva a rendelet-tervezet.

Egyéb hozzászólás, módosító javaslat nem volt, Mező István bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK**

**…/2020.(….) ÖNKORMÁNYZATI RENDELETE**

 **a szociális ellátások helyi szabályairól szóló 28/2011.(XII.02.) számú önkormányzati rendelet módosításáról**

Szikszó Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított jogalkotói jogkörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a) pontjában, valaminta szociális igazgatásról és szociális ellátásokról szóló 1993. évi III. törvény 115.§ (1) bekezdésében kapott felhatalmazás alapján az alábbiakat rendeli el:

1.§

A rendelet 6. § helyébe az alábbi szöveg lép:

„(1) Rendkívüli települési támogatás nyújtható:

1. élelmiszerre,
2. ruhaneműre,
3. tüzelőre,
4. a megélhetést érintő előre nem tervezhető többletkiadásokra, temetési költségekre,
5. krónikus, hosszantartó betegségből eredő jövedelem kiesésre,
6. gyógyszerre,
7. nagyobb összegű, váratlan, vagy tervezhető, és önhibán kívüli kiadásokra,
8. elemi károkra,
9. balesetre,
10. egyéb támogatási formákból való kiszorulás miatt.
11. Rendkívüli települési támogatás nyújtható pénzbeli ellátásként, valamint természetbeni ellátásként.
12. *Rendkívüli települési támogatásban az részesíthető, akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő, vagy gyermekét egyedül nevelő kérelmező esetén a 200%-át.*
13. A megállapított rendkívüli települési támogatás célzott felhasználásának biztosítása érdekében a támogatás felhasználása utólag ellenőrizhető.
14. A rendkívüli települési támogatás két formában adható:
15. vissza nem térítendő támogatásként,
16. kamatmentes kölcsönként.
17. 29A vissza nem térítendő rendkívüli települési támogatás egyedi elbírálás alapján nyújtható.
18. 30A vissza nem térítendő rendkívüli települési támogatás összege háztartásonként évente nem haladhatja meg a 30.000,-Ft-ot.
19. A vissza nem térítendő rendkívüli települési támogatás a különleges méltánylást érdemlő esetekben háztartásonként évente 30.000,-Ft-nál nagyobb összegben is megállapítható.
20. A kamatmentes kölcsön formájában nyújtott rendkívüli települési támogatás maximális összege évente *600.000,-Ft* lehet.
21. a kamatmentes kölcsön formájában nyújtott települési támogatás megállapításának feltétele, hogy a kérelmezőnek legalább 1 hónap munkaviszonnyal kell rendelkeznie.
22. a kamatmentes kölcsön formájában nyújtott települési támogatás újabb megállapítására csak abban az esetben kerülhet sor, amennyiben a már korábban megállapított kamatmentes kölcsön megtérült.
23. A temetési költségek viseléséhez nyújtott kamatmentes kölcsön maximális összege 150.000,-Ft.
24. A kamatmentes kölcsönt a tárgyév december 31. napjáig kell visszafizetni, és a megállapító határozatban kell rendelkezni a visszafizetés havi összegéről, módjáról megállapodás alapján. Kivételes esetekben a kamatmentes kölcsön visszafizetésének határideje a tárgyév december 31. napjától eltérően hosszabb időtartamban is megállapítható, melyről a polgármester dönt.
25. A visszafizetés megkezdése legfeljebb 3 hónapig halasztható.
26. Ha a kamatmentes kölcsön visszafizetésének ideje alatt a kérelmező családjának jövedelmi helyzetében munkanélküliség, betegség, vagy előre nem tervezhető többletkiadás miatt tartós romlás áll be, kérelemre a törlesztő részlet csökkenthető a futamidő meghosszabbításával egyidejűleg.
27. A temetési költségek viseléséhez nyújtott vissza nem térítendő rendkívüli települési támogatás összege 20.000,-Ft.
28. A kérelemről a polgármester dönt.
29. A kérelmet első sorban az 1. melléklet szerinti nyomtatványon kell benyújtani.”

2.§

A rendelet 9. § (2) bekezdése alábbi szöveggel egészül ki:

„A támogatás azon családok részére állapítható meg, akik igazolják, hogy gyermekük részére az adott tanévben tankönyvet vásároltak és akiknek a családjában az egy főre jutó havi jövedelem a öregségi nyugdíj mindenkori legkisebb összegének 300 %-át, gyermekét egyedül nevelő esetén az öregségi nyugdíj mindenkori legkisebb összegének 350 %-át nem haladja meg”

3.§

A rendelet 10. § helyébe az alábbi szöveg lép:

„(1) A képviselő-testület az éves költségvetési rendeletében foglalt keret erejéig az adott évben öregségi nyugdíjkorhatárt elérő szikszói állandó lakosok részére természetbeni juttatásként támogatást nyújthat „Szikszó-jegy” formájában.

(2) A támogatás mértéke egyszeri

(a) 40.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme nem haladja meg az öregségi nyugdíj mindenkori legkisebb összegének 200 %-át,

(b) 30.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme nem haladja meg az öregségi nyugdíj mindenkori legkisebb összegének 350 %-át,

(c) 20.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme eléri és meghaladja az öregségi nyugdíj mindenkori legkisebb összegének 350 %-át,

(3) A támogatás iránti kérelem, a jelen rendelet 4. számú mellékletét képező formanyomtatványon nyújtható be minden év augusztus 1. napjától szeptember 30. napjáig. A határidő elmulasztása jogvesztő.

(4) A támogatás iránti kérelemhez csatolni kell a jövedelem valódiságát igazoló iratokat.

(5) A Szikszó-Jegy átvételéről, felhasználásának módjáról, idejéről a Képviselő-testület külön határozatban dönt.”

4.§

A rendelet 2. számú mellékletének szövege az alábbiakra módosul:

A rendelet 4.§ (5) bekezdésében meghatározott természetbeni szociális ellátások intézményi térítési díjai a következők:

1. A szociális étkeztetés térítési díja: 750,-Ft/adag (egyszeri meleg ebéd)
2. Idősek nappali ellátása: 350,-Ft/nap (hideg tízórai és uzsonna)
3. Idősek Klubja igénybevételi díja: 0,-Ft
4. Nappali ellátás étkeztetés nélkül: 0,-Ft

5.§

A rendelet 2020. július 01. napján lép hatályba és a hatályba lépését követő napon hatályát veszti.

4./Döntés a helyi közművelődési feladatok ellátásáról szóló rendelet elfogadásáról, a Szikszói Városi Intézményműködtető Központ és Könyvtár alapító okiratának, a Szervezeti és Működési Szabályzatának módosításáról, valamint az éves szolgáltatási terv elfogadásáról

Mező István bizottsági elnök: röviden ismerteti az előterjesztés tartalmát, kiegészítésül elmondja, hogy az előterjesztéshez egy rendelet-tervezet és három határozati javaslat tartozik. Ez a rendelet érinti a bizottságot, az előkészítésében miért nem vettek részt?

Gál Péter bizottsági tag: az ő kinevezése előtt a közművelődési intézet részéről jelezték, hogy az intézmény nevét módosítani szükséges, mert az új jogszabály alapján az intézményműködtető elnevezés már nem megfelelő. Ezután jött a veszélyhelyzet, nem történt meg a módosítás, majd június 30. napjáig kaptak haladékot a módosításra.

Battáné dr. Tóth Zita jegyző: a közművelődési intézmény szakmai véleményt adott ki.

Mező István bizottsági elnök: melyik két öntevékeny csoport lesz az, akit támogatni fog az intézmény?

Gál Péter tag: még nincs róla tudomása.

Sváb Antal polgármester: a foltvarrókat ajánlja.

Egyéb hozzászólás, módosító javaslat nem volt, Mező István bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK**

**…/2020.(….) ÖNKORMÁNYZATI RENDELETE**

**a helyi közművelődési feladatok ellátásáról**

Szikszó Város Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotási hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Szikszói Roma Nemzetiségi Önkormányzattal és Szikszói Ruszin Nemzetiségi Önkormányzattal folytatott egyeztetést követően a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva az Önkormányzat közművelődési feladatairól a következőket rendeli el.

**Általános rendelkezések**

1. § A rendelet célja, hogy Szikszó város lakosságának érdekeit szem előtt tartva a helyi társadalom művelődési értékeinek és kulturális szükségleteinek figyelembe vételével, egységes alapelvek szerint, rendeletben határozza meg az önkormányzat közművelődési feladatait, az ellátandó közművelődési alapszolgáltatások körét, azok ellátásának módját és mértékét, valamint a finanszírozási alapelveket, annak érdekében, hogy jogszabályi keretet teremtsen a közösségi művelődéshez méltó környezet és infrastruktúra biztosításához, a helyi hagyományok ápolásához, a helyi közösségek szerepének növeléséhez, a helyi értékek védelmének erősítéséhez.

**A rendelet hatálya**

1. § A rendelet hatálya kiterjed az Önkormányzat közigazgatási területén található közművelődési intézményre, azok fenntartóira, működtetőire, alkalmazottaira, valamint a közművelődési tevékenység megvalósításában résztvevőkre.

**Az önkormányzat által biztosított közművelődési alapszolgáltatások**

3. § (1) Az Önkormányzat a helyi közművelődés támogatása során alapszolgáltatásának tekinti:

a) művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását,

b) a közösségi és társadalmi részvétel fejlesztését,

c) a hagyományos közösségi kulturális értékek átörökítése, feltételeinek biztosítását,

d) az amatőr alkotó- és előadó-művészeti tevékenység feltételeinek biztosítását,

e) a tehetséggondozás- és fejlesztés feltételeinek biztosítását.

**Az önkormányzat közművelődési feladatainak ellátási formája, módja**

1. § (1) Az Önkormányzat a közművelődési alapszolgáltatásokat elsősorban az általa alapított, költségvetési szervként működő Szikszói Városi Szabadidőközpont és Könyvtár (3800 Szikszó, Rákóczi út 33.) integrált intézményével (továbbiakban: Intézmény) látja el.

(2) Az Intézmény az Alapító Okiratában meghatározott közfeladatként – szakmailag önállóan – közművelődési alapszolgáltatásokat biztosít, nyilvános könyvtári feladatokat lát el.

(3) Az Önkormányzat biztosítja az Intézmény által végzett közművelődési alapszolgáltatások ellátásához a hatályos jogszabályokban meghatározott szervezeti, személyi és tárgyi feltételeket.

(4) Az Önkormányzat és az Intézmény az e rendeletben meghatározott közművelődési alapszolgáltatások ingyenes, vagy térítés ellenében történő igénybe vételét az alapszolgáltatás megvalósulását biztosító valamennyi körülmény együttes figyelembe vételével határozza meg.

(5) Az Önkormányzat a közművelődési intézmény által készített munkatervet és annak részét képező szolgáltatási tervet a tárgyév március 1-jéig fogadja el.

**Az Önkormányzat közművelődési feladatainak finanszírozása**

1. § (1) Az önkormányzat a közművelődéssel kapcsolatos feladatait saját költségvetésből finanszírozza. Ennek forrásai: saját bevétel, a központi költségvetésből származó állami hozzájárulás, a központi költségvetési forrásból pályázaton elnyerhető érdekeltségnövelő támogatások, az elkülönített állami pénzalapokból, alapítványoktól, egyéb szervezetektől pályázati úton elnyerhető támogatások.

(2) Az Önkormányzat a közművelődési feladatok ellátására fordítható támogatás összegét, a központi költségvetési forrásból a közművelődési alapszolgáltatások támogatására biztosítandó pályázatok elnyeréséhez szükséges önrészt az éves költségvetési  rendeletében határozza meg. Az éves költségvetés elkészítésénél érvényesíti az érdekeltségnövelő, valamint a feladatfinanszírozási támogatásokról szóló jogszabályokban foglaltakat.

(3) Az intézmény az alapító okiratában és a szervezeti és működési szabályzatában meghatározottakkal összhangban saját bevételre tehet szert.

**A közművelődés feladatellátásban együttműködő partnerek**

* 1. § (1) Az Önkormányzat elismeri és támogathatja a városban működő, bejegyzett közművelődési célú tevékenységet is folytató civil szervezetek, közösségek munkáját a közművelődési alapszolgáltatások teljes körében.

(2) Az Önkormányzat e rendeletben meghatározott közművelődési feladatainak ellátása érdekében kapcsolatot tart és együttműködik:

a) a város területén működő köznevelési intézményekkel,

b) a szikszói székhelyű, helyben működő, közművelődési feladatokat vállaló civil szervezetekkel,

c) a helyi oktatási intézményekkel,

d) a városban kulturális tevékenységet végző gazdasági társaságokkal,

e) a történelmi egyházakkal,

f) a helyi nemzetiségi önkormányzatokkal,

g) a megyei és országos, hasonló közművelődési feladatokat végző szervekkel,

h) a kulturális élet szakmai tanácsadó és érdekvédelmi szervezeteivel,

i) a kiemelt rendezvények rendezésében tevékeny szerepet vállaló gazdasági társaságokkal, civil szervezetekkel, természetes személyekkel,

j) a testvérvárosokkal kötött megállapodás alapján azok kulturális, tudományos és művészeti intézményeivel, szervezeteivel,

k) a kulturális területért felelős minisztériummal,

l) a megyei és országos közművelődési szervek fenntartóival, intézményeivel, országos szakmai szervezettel.

 **Záró rendelkezések**

8. § (1) Ezen rendelet a kihirdetését követő napon lép hatályba.

(2) Hatályát veszti Szikszó Város Önkormányzata Képviselő-testületének a helyi közművelődési feladatok ellátásáról szóló 12/2017. (V. 30.) számú rendelete.

Mező István bizottsági elnök szavazásra teszi fel az I. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 20/2020.(VI.24.) OKSB Határozat**

**Tárgy:A Szikszói Városi Intézményműködtető Központ és Könyvtár alapító okirata módosításának és egységes szerkezetű alapító okiratának elfogadása**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a Szikszói Városi Intézményműködtető Központ és Könyvtár alapító okiratának módosítását és az egységes szerkezetű alapító okiratát az előterjesztés melléklete szerinti tartalommal. Az intézmény elnevezése Szikszói Városi Szabadidő Központ és Könyvtárra változik.

Felelős: a bizottság elnöke

Határidő: a következő bizottsági ülés

A II. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 21/2020.(VI.24.) OKSB Határozat**

**Tárgy:A Szikszói Városi Szabadidő Központ és Könyvtár Szervezeti és Működési Szabályzatának elfogadása**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a Szikszói Városi Szabadidő Központ és Könyvtár Szervezeti és Működési Szabályzatát az előterjesztés melléklete szerinti tartalommal.

Felelős: a bizottság elnöke

Határidő: a következő bizottsági ülés

A III. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 22/2020.(VI.24.) OKSB Határozat**

**Tárgy:A Szikszói Városi Szabadidő Központ és Könyvtár éves szolgáltatási tervének elfogadása**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a Szikszói Városi Szabadidő Központ és Könyvtár éves szolgáltatási tervét az előterjesztés melléklete szerinti tartalommal

Felelős: a bizottság elnöke

Határidő: a következő bizottsági ülés

5./ Tájékoztatás a polgármester 2020. évi szabadság igénybevételével kapcsolatban

Mező István bizottsági elnök: röviden ismerteti az előterjesztés tartalmát. Itt szeretné elmondani, hogy ezen a héten vasárnap szervez egy születésnapi köszöntést dr. Ambrus Barnabás díszpolgár részére. Polgármester úrral egyeztetett, folyamatban van a szervezése. Javasolja, hogy aki teheti, vegyen részt az eseményen.

Mező István bizottsági elnök szavazásra teszi fel az előterjesztést, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 23/2020.(VI.24.) OKSB Határozat**

**Tárgy: Tájékoztatás a polgármester 2020. évi szabadság igénybevételével kapcsolatban**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy fogadja el a polgármesternek a 2020. évi szabadsága igénybevétele kapcsán tett tájékoztatását.

Felelős: a bizottság elnöke

Határidő: a következő bizottsági ülés

6./ Döntés a Szikszói Városi Óvoda és Bölcsőde óvoda tejjel történő ellátására kötött szerződés utólagos elfogadásáról

Mező István bizottsági elnök: röviden ismerteti az előterjesztés tartalmát.

Mező István bizottsági elnök szavazásra teszi fel az előterjesztést, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 24/2020.(VI.24.) OKSB Határozat**

**Tárgy: Szikszói Városi Óvoda és Bölcsőde óvoda tejjel történő ellátása a 2020/2021-es tanévben**

Szikszó Város Oktatási, Kulturális, Sport és Szociális Bizottsága javasolja a Képviselő-testületnek, hogy határozzon úgy, hogy a Szikszói Városi Óvoda és Bölcsőde intézmény 2020/2021-es tanévben óvoda tejjel történő ellátására, ABAÚJTEJ Kft-vel megkötött szállítói szerződés aláírását utólagosan jóváhagyja a határozat mellékletét képező tartalommal.

Felelős: a bizottság elnöke

Határidő: a következő bizottsági ülés

* Egyebek

A bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 11 óra 50 perckor.

Kmf.

 Mező István Gál Péter

 bizottsági elnök hitelesítő